Document ID: /roh_data/filtered/fineweb-2-filterrobots_roh.jsonl.gz/6751

In trassé ubain in slot designescha il viadi sin in tschert binari a tschertas uras cun in tschert tren. Il slot n'è betg mo ina unitad logistica, mabain dapi l'onn 1991 er ina unitad economica: Cun acquistar in slot obtegna l'interprendider da transport il dretg d'utilisar in tschert traject a tschertas uras. Damai ch'ils trens curseschan cun differentas sveltezzas e circuleschan cun dapli u damain fermadas, è il dumber dals slots eventuals limità - e la cumplexitad da lur planisaziun bunamain illimitada. Per la distribuziun dals slots, augmentads tras la NVTA, ston vegnir considerads differents basegns: la rentabilitad da la viafier, il squitsch da temp da las viagiaturas e dals viagiaturs e la circulaziun dal traffic constanta.
« In trassé (sumegliant ad in 'slot' en l'aviatica) è il dretg da cursar cun in tren sin in tschert traject da la rait da viafier ad uras determinadas fixamain. »Trassé Svizra SA, Broschura Trassé Svizra SA, november 2012